Přijomne wjedro a nadźija, zo so tola hišće nalěćo předrěje a so snano njeznate rostliny hišće w zahrodce plahować hodźa, přiwabi wčera nahladnu ličbu zajimcow na rostlinsku bursu při Miłočanskej skale.
Miłoćicy (JK/SN). Hibićiwe towarstwo Kamjenjak bě organizowało bursu, zo móhli ći, kotřiž maja snano přewjele abo někajke cyle nowe rostliny, je dalšim zahrodkarjam poskićić abo na nowosće skedźbnić. A poskitkow bě tójšto. Nimo zeleninowych rostlinkow, wosebje tomatow a papriki, bě to tež wjele njeznatych abo hižo nic tak wužiwanych rostlin. Tak poskićeše Biskopičan Karl Pirk jako jedyn ze sobuorganizatorow pastyrnak (Pastinak) a kosćadło (Beinwell). K tomu dawaše wobšěrne pokiwy, kak hodźitej so plahować, a zajimawe recepty k přihotowanju słódnych jědźow z njeju.
szl_Latn szl_Latn